Diari Oficial de la Generalitat Valenciana


Sumari del DOGV 9207, del 03-11-2021 (2021/10152)

RESOLUCIÓ de 13 d'octubre de 2021, de la Direcció General d'Obres Públiques, Transport i Mobilitat Sostenible, per la qual s'acorda el nomenament dels presidents i suplents de les juntes arbitrals de Transport d'Alacant, Castelló i València.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9207

Data del DOGV
:   03-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10927


Data del document
:   13-10-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 13 d'octubre de 2021, de la Direcció General d'Obres Públiques, Transport i Mobilitat Sostenible, per la qual s'acorda el nomenament dels presidents i suplents de les juntes arbitrals de Transport d'Alacant, Castelló i València. [2021/10979]  
Mitjançant la Llei orgànica 5/1987 es va delegar en les comunitats autònomes en què les juntes arbitrals de Transport hagen d'estar radicades, les funcions que la Llei d'ordenació dels transports terrestres atribueix a aquestes. A aquest efecte, el funcionament de les juntes esmentades es realitzarà respectant l'organització, funcions i règim jurídic establits en la Llei 16/1987 i en les seues normes de desplegament.  
  
El Decret 46/1991, de 20 de març, del Consell, pel qual s'estableix el nombre, composició i normes de funcionament de les juntes arbitrals de Transport a la Comunitat Valenciana, estableix en l'article tercer que la Direcció General de Transports designarà el president i els tres vocals de les juntes arbitrals de Transport d'Alacant, Castelló i València; també s'hi preveu que podran designar-se membres suplents tant del president com dels vocals de les juntes.  
  
En virtut del que s'ha exposat, i d'acord amb el que es disposa en l'article 12 del Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat, en relació amb el que s'estableix en l'article 141 del Decret 105/2019, de 5 de juliol, pel qual s'estableix l'estructura bàsica de la Presidència i de les conselleries de la Generalitat, resolc:  
  
Primer  
Nomenar Pedro Juanes Ballester president titular de la Junta Arbitral de Transport de València i suplent de la Junta Arbitral de Transport de Castelló.  
  
Segon  
Nomenar Francesc Gil Carrascosa president suplent de la Junta Arbitral de Transport de València i suplent de la Junta Arbitral de Transport d'Alacant.  
  
Tercer  
Nomenar Teresa Gras Huerta presidenta de la Junta Arbitral de Transport de Castelló.  
  
Quart  
Nomenar Encarnación Guijarro Jordán presidenta de la Junta Arbitral de Transport d'Alacant.  
  
Cinqué  
Deixar sense efecte la Resolució de data 2 d'abril de 2021, de la Direcció General d'Obres Públiques, Transport i Mobilitat Sostenible, per la qual s'acorda el nomenament dels presidents i suplents de les juntes arbitrals de Transport d'Alacant, Castelló i València, així com qualsevol altra que s'opose al que s'estableix en aquesta resolució.  
  
  
València, 13 d'octubre de 2021.- La directora general d'Obres Públiques, Transport i Mobilitat Sostenible: Roser Obrer Marco.